Diari Oficial de la Generalitat Valenciana


Sumari del DOGV 3091, del 02-10-1997 (1997/10528)

ACORD de 26 de juny de 1997, de la Comissió Territorial d'Urbanisme de València, sobre l'homologació del sector San Carlos de Bétera.
-------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10237


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3268 ACORD de 26 de juny de 1997, de la Comissió Territorial d'Urbanisme de València, sobre l'homologació del sector San Carlos de Bétera. [97/S10207]
  
La Comissió Territorial d'Urbanisme de València, en sessió del 26 de juny de 1997, va adoptar l'acord següent:
  
Vist l'expedient remés per l'Ajuntament de Bétera sobre l'homologació del sector San Carlos, a l'efecte d'aprovació definitiva, i de conformitat amb els següents:
  
Antecedents de fet
  
Primer
  
El projecte se sotmet a informació pública mitjançant acord del ple de l'Ajuntament en sessió del 29 d'octubre de 1996 i, després del pertinent període d'informació pública, en el qual no s'hi presentaren al·legacions, el mateix òrgan, el dia 20 de març de 1997, el va aprovar provisionalment.
  
Segon
  
El document d'homologació conté memòria i pla d'identificació de la xarxa primària. El projecte de Pla Parcial consta de memòria informativa i justificativa, plans d'informació i d'ordenació i ordenances.
  
Tercer
  
Amb data 16 de desembre de 1996, el director General d'Urbanisme i Ordenació Territorial va emetre informe de caràcter previ respecte de l'expedient que ens ocupa, amb una sèrie d'observacions bàsicament relatives a la xarxa primària, les condicions de connexió, l'ordenació del Pla Parcial i unes altres en relació amb les seues ordenances.
  
Quart
  
Bétera té les Normes Subsidiàries de Planejament aprovades definitivament per la Comissió Provincial d'Urbanisme el 3 de maig de 1984.
  
Sobre el sector objecte d'aquest expedient ja es va redactar un Pla Parcial, que va ser aprovat definitivament per la Comissió Territorial d'Urbanisme de València, en sessió del 27 de setembre de 1990.
  
Posteriorment, l'Ajuntament va aprovar una modificació d'aquest Pla Parcial, juntament amb el document d'homologació del sector, que respon a un pla de desenvolupament d'actuacions integrades (PDAI) presentat per un promotor particular.
  
Cinqué
  
L'objecte de l'homologació i del Pla Parcial és desenvolupar el sector San Carlos de sòl apte per a urbanitzar (SAU) d'ús residencial, que ocupa una superfície de 36.039 m2, i està situat al sud del nucli urbà que limita al nord-est i al nord-oest amb el sòl urbà, i en la resta dels seus límits amb sòls urbanitzables.
  
Respecte del contingut de l'homologació, les determinacions fonamentals són les següents:
  
· Sectorització: es manté la delimitació del sector, tal com es va aprovar en el Pla Parcial anterior, d'acord amb les Normes Subsidiàries, que fixaven una superfície mínima de 22.000 m2 per a la delimitació de sectors en aquest sòl.
  
· Xarxa primària: s'integren dins d'aquesta xarxa l'avinguda del País Valencià, el camí Vell de Bétera i els carrers En Projecte núm. 1 i núm. 2.
  
· Condicions de connexió: s'estableix com a condició de connexió l'execució, almenys simultània, d'un tram de col·lector per a l'abocament d'aigües residuals, extern a l'àmbit del sector.
  
Respecte del contingut del Pla Parcial, les determinacions fonamentals són les següents:
  
· Modifica bàsicament l'ordenació detallada del Pla Parcial anterior. Es redueix l'edificabilitat i s'incrementen els sòls destinats a dotacions públiques.
  
· La nova ordenació proposada s'estructura mitjançant blocs plurifamiliars oberts de cinc plantes en els límits del nord-oest i el sud-oest del sector i blocs unifamiliars en els espais interiors, amb un caràcter més de ciutat jardí.
  
· El Pla Parcial compleix les determinacions que respecte d'això estableixen les Normes Subsidiàries de Bétera, així com els estàndards dotacions establits en l'article 22 de la Llei Reguladora de l'Activitat Urbanística.
  
Sisé
  
La Comissió Informativa de la Comissió Territorial d'Urbanisme de València, en sessió del 19 de juny de 1997, va emetre un informe relatiu al projecte que ens ocupa, i compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació és correcta de conformitat amb la Llei Reguladora de l'Activitat Urbanística.
  
Segon
  
L'homologació és necessària per a l'aprovació de plans parcials que modifiquen determinacions dels plans vigents a l'entrada en vigor de la Llei Reguladora, d'acord amb la disposició transitòria primera d'aquest text legal.
  
Segons es desprén de l'acord d'aprovació provisional aportat, l'Ajuntament remet l'homologació del sector a l'efecte de l'aprovació definitiva, i el Pla Parcial a l'efecte que s'emeta la cèdula d'urbanització o l'informe substitutiu.
  
Tercer
  
Amb la identificació de la xarxa primària efectuada en el sector queda adaptada als criteris sobre delimitació establits en l'article 20 de la Llei Reguladora de l'Activitat Urbanística.
  
Quart
  
Han sigut considerades la major part de les observacions realitzades en l'informe previ emés pel director general d'Urbanisme i Ordenació Territorial amb data 16 de desembre de 1996.
  
No obstant això, si bé es justifica en el Pla Parcial la integració de l'ordenació plantejada en allò existent, aquesta hauria de ser més respectuosa amb allò que s'ha consolidat, almenys, quant a la continuïtat de la trama urbana. D'altra banda, la disposició longitudinal de la reserva de sòl escolar plantejada en l'ordenació detallada podria dificultar les seues possibilitats d'ús. En qualsevol cas, es tracta de qüestions relatives a l'ordenació detallada de plena competència municipal.
  
Cinqué
  
La Comissió Territorial d'Urbanisme és l'òrgan competent per a emetre dictamen resolutori sobre l'homologació dels plans urbanístics de municipis menors de 50.000 habitants, de conformitat amb la Instrucció de Planejament 1/1996, sobre Homologació dels Plans d'Urbanisme a la Llei 6/1994, en relació amb l'article 10.A, per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme de València, en sessió del 26 de juny de 1997, acorda:
  
1. Aprovar definitivament l'homologació del sector San Carlos de Bétera.
  
2. Emetre informe sobre el Pla Parcial, amb les recomanacions realitzades anteriorment.
  
L'Ajuntament de Bétera ha de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció de aquesta notificació.
  
Tot això sense perjudici que es puga presentar qualsevol altre recurs que s'estime oportú.